text: Mand stak sin hustru i maven 
  07 december 2014 kl. 16.59
  49-årig ægtemand sigtes for forsøg på manddrab efter at have stukket sin 46-årige hustru to gange i maven med køkkenkniv.
  Politiet i Kolding blev tilkaldt af naboer, der hørte voldsom tummel i parrets lejlighed på Cedervej i Kolding.
  Af ukendte årsager var de kommet i et kraftigt skænderi. Herunder tog den 49-årige ægtemand en kniv og stak sin hustru både i mave og arm. 
  Det oplyser vagtchef hos Sydøstjyllands Politi, Hans Hoffensetz, til TV SYD.
  Politiet anholdt manden. Den 46-årige kvinde er uden for livsfare.
  Den 49-årige ægtemand bliver nu fremstillet i grundlovsforhør mandag i Kolding ret kl. 9.00 sigtet for forsøg på manddrab.
  
  